לשבור את הקרח

לשבור את הקרח (מוכר גם כפרוזן; באנגלית: Frozen; בתרגום חופשי: "קפוא" או "קפואה") הוא סרט פנטזיה מוזיקלי-קומי אמריקאי בהנפשה ממוחשבת של אולפני ההנפשה של וולט דיסני שיצא בנובמבר 2013. הסרט בוים על ידי ג'ניפר לי וכריס באק, נכתב על ידי ג'ניפר לי והופק על ידי פיטר דל וצ'ו. קריסטן בל ואידינה מנזל מדבבות את הנסיכות אנה ואלזה, בהתאמה. ג'ונתן גרוף מדבב את מוכר הקרח, קריסטוף, סנטינו פונטאנה מדבב את הנסיך הנס, ג'וש גד מדבב את איש השלג אולף, ואלן טודיק מדבב את הדוכס מרוכלסטון. כל השחקנים האלו בסרט משחקים בדיבוב השפה האנגלית. הסרט זכה להצלחה מסחרית עצומה עם הכנסות של מעל 1.2 מיליארד דולר והוא דורג כסרט המרוויח ביותר ב-2013. נכון לפברואר 2023 הסרט נמצא במקום ה-19 ברשימת הסרטים המכניסים ביותר בכל הזמנים. בנוסף הוא היה מדורג במקום הראשון ברשימת סרטי האנימציה הרווחיים ביותר בכל הזמנים עד שהסרט "מלך האריות" תפס את מקומו בשנת 2019. הסרט גם גרף שבחי ביקורת רבים, היה מועמד ל-138 פרסים וזכה ב-54 מהם (ביניהם גם שני פרסי אוסקר, לשיר הטוב ביותר ולסרט המונפש הטוב ביותר). עלילת הסרט עוקבת אחר שתי אחיות נסיכות בממלכה ארנדל: אלזה, האחות הבכורה, נולדה עם כוחות קסם המאפשרים לה ליצור קרח ושלג ולשלוט בהם (תחילה רק באופן חלקי); ואנה, האחות הצעירה שהיא האמיצה והאופטימית שחושבת כל הזמן חיובי. הסרט נפתח בפרולוג המציג את הילדות של אנה ואלזה המשחקות בשלג שאלזה יצרה לבקשתה של אנה בתוך הטירה. השתיים בונות איש שלג, ואלזה מתארת אותו כחובב חיבוקים ושתיהן קוראות לו אולף. במהלך המשחק, אלזה פוגעת בטעות בראשה של אנה עם כוחותיה, ואנה מאבדת את הכרתה. אלזה קוראת בבכי ופאניקה להוריהן, שמגיעים בריצה ולוקחים את הבנות ליער, שם פאבי, זקן הטרולים, מרפא את אנה ומוחק מראשה את כל הזיכרון של הקסם של אלזה. פאבי מספר לאלזה שכוחותיה יתעצמו עם השנים כשתגדל, ומזהיר אותה שאם לא תלמד לשלוט בכוחותיה הפחד יהפוך לאויב. ילד יתום בשם קריסטוף מציץ מהצד במתרחש, ואחת מהטרולים מאמצת אותו ואת אייל הצפון שלו, סוון. ההורים מחליטים להסתיר את אלזה בחדרה עד שתלמד לשלוט בכוחותיה. הם מפרידים בין הבנות בחדריהן וסוגרים את כל שערי הטירה. המלך מביא לאלזה כפפות לעזר ומחנך אותה לחסום את כוחותיה. במהלך השנים אנה מנסה לשווא לתקשר עם אלזה בדרך של לדפוק על דלת חדרה כדי לקרוא לה ולגרום לה לצאת ולשחק אתה. אבל, אלזה ממשיכה להסתגר בחדרה, ועם השנים כשגדלה, כוחותיה אכן מתעצמים. כעבור עשר שנים, המלך והמלכה יוצאים להפלגה וספינתם טובעת והם אינם שבים חזרה לארמון. האחיות נשארות יתומות, בודדות ועצובות בטירה. כעבור שלוש שנים נוספות, אלזה מגיעה בשעה טובה ומוצלחת לגיל ההכתרה. לכבוד יום ההכתרה, שערי הטירה נפתחים מחדש לתושבי ארנדל ולאורחים שמגיעים למסיבת ההכתרה. בין האורחים, נמצא הדוכס מרוכלטון, נוכל המעוניין לנצל את משאבי הממלכה. אלזה מתכוננת לטקס וחוששת שכוחותיה ייחשפו. אנה פוגשת בנסיך הנס מאיי הדרום ומתאהבת בו. טקס ההכתרה עובר בהצלחה, אלזה חשה הקלה, ובמסיבה שאחריו יוזמת שיחה עם אנה הנרגשת ומנסה לחדש עימה את הקשר. השתיים מצהירות על הנאתן מהיום המיוחד, אך כשאנה מבקשת שכל יום ייראה ככה, אלזה מבהירה לה שזה בלתי אפשרי. אנה אוחזת בזרועה של אלזה, וזו נרתעת מהמגע ומפנה לה גב. אנה הפגועה מתרחקת ממנה ונתקלת בהנס. למרבה הצער, הקשר של האחיות התרחק מאוד עם השנים. אנה והנס יוצאים לטייל בממלכה, משוחחים, מצהירים על אהבתם, מתארסים וחוזרים לאולם כדי לבקש את ברכתה של אלזה לנישואיהם. אלזה מתנגדת בטענה שאנה לא מכירה את הנס והיא מסרבת לתת את ברכתה. אנה אומרת שאלזה יודעת רק להרחיק אנשים ולא יודעת מהי באמת אהבת אמת. אלזה הפגועה מתרחקת ומצווה לסגור את השערי הטירה. אנה אוחזת בכף ידה של אלזה, וזו נרתעת שוב מהמגע, ואנה נשארת אוחזת בכפפה והיא מחליקה מהיד של אלזה והיא מנסה לקחת לה את הכפפה בחזרה אך אינה מצליחה. אנה מתעמתת עם אלזה ודורשת הסבר ליחסה כלפיה. אלזה הנסערת מרוב כעס, לחץ ופחד יוצרת סביבה זקיפי קרח דוקרניים מול כל הנוכחים ההמומים. אלזה בורחת מארנדל בריצה להרי הצפון, ובדרכה מקפיאה את הפיורד, ולאחר שהופך לקרח מזג האוויר הקייצי הופך לחורפי. הדוכס מאשים את אלזה בכישוף מכוון. אנה מסבירה שמדובר בתאונה מתוך פחד ולחץ, ונוטלת אחריות עליה. אנה ממנה את הנס להיות אחראי לשמור על ארנדל ויוצאת למסע כדי להחזיר את אלזה הביתה. במהלך המסע הסוס נבהל, מפיל את אנה מעליו ודוהר לארנדל והיא נשארת לבדה בהרים המושלגים. הדוכס מאשים את אנה ואלזה בשיתוף פעולה במטרה לפגוע בארנדל. הנס נוזף בו ואוסף מתנדבים לחיפוש אחר אנה. הדוכס מנדב את שני שומרי הראש שלו ומורה להם להרוג את אלזה אם ייתקלו בה. אלזה מטפסת להר הצפון, שם, כאשר היא לבדה ולאחר שסודה נחשף, היא מצהירה על עצמה חופשייה מהפחד ששלט בה ומהכללים שחונכה ליישם. היא בונה שוב את איש השלג אולף, ובונה לעצמה ארמון מקרח. אולף קם לחיים ללא ידיעתה של אלזה והולך לטייל בהרים. אנה נכנסת לחנות דרכים כדי לרכוש בגדי חורף, קריסטוף נכנס אחריה ומספר שהסערה מגיעה מהר הצפון. אנה מבינה שאלזה נמצאת שם, מבקשת מקריסטוף שייקח אותה לאחותה ומבטיחה לו שתגרום לה לשים סוף לסערה הזו. קריסטוף וסוון מצטרפים לאנה למסע להר הצפון ופוגשים בדרך את אולף שהפך להיות איש שלג חי ומדבר, שמציג את עצמו בשמו ומציין את חיבתו לחיבוקים ולקיץ. אנה נזכרת בו, מבינה שאלזה יצרה אותו, ומבקשת עזרה ממנו בלהוביל אותם אליה. אנה נכנסת לארמון הקרח שיצרה אחותה, אלזה שמחה לראות אותה מצד אחד ומצד שני כאשר אנה מתקרבת אליה, אלזה נלחצת ודורשת מאנה המופתעת לעזוב. אנה מתחננת שאלזה תחזור איתה יחד הביתה, אך אלזה מסבירה שכדי להשתמש בקסם בלי לסכן אנשים, עליה יותר נכון לגור לבדה בארמון הקרח. אנה מגלה לה שארנדל מכוסה בשלג. אלזה ההמומה מאבדת שליטה על כוחותיה, ובטעות פוגעת ומקפיאה את ליבה של אנה. אנה ממשיכה לסרב לעזוב את הארמון ללא אחותה, ולכן אלזה יוצרת איש שלג ענק בשם מרשמלו שמגרש את אנה וקריסטוף מההר וארמון הקרח. שיערה של אנה מתחיל להלבין מכיוון שנכנס קרח לגופה. קריסטוף נזכר שראה את פאבי מטפל באנה בילדותה כשנפגעה, ולוקח אותה אל הטרולים שמכנה אותם "המשפחה שלו". אלזה מנסה להדחיק את רגשותיה ולהשתלט על כוחותיה, ללא הצלחה. הנס והמתנדבים מגיעים להר הצפון. הנס וחייליה של אלזה נאבקים באיש השלג הענק, בעוד שומרי הראש של הדוכס חומקים לתוך הארמון ומכתרים את אלזה. אלזה מצמידה אחד מהם לקיר בעזרת נטיפי קרח, ודוחפת את השני באמצעות קיר קרח. הנס והחיילים נכנסים לארמון, ורואים את אלזה דוחפת את השומר אל המרפסת שמעל לצוק. הנס קורא לאלזה לא להתנהג כמו המפלצת שממנה האנשים מפחדים, ואלזה עוצרת. הנס רואה שהשומר שצמוד לקיר מכוון קשת אל אלזה. הנס מסיט את הקשת אל התקרה, והחץ מפיל נברשת קרח מעל ראשה של אלזה. אלזה רצה, מחליקה על רצפת הקרח ומאבדת הכרה. היא מתעוררת בתא כלא, ורואה מהחלון את ארנדל מכוסה בשלג. הנס נכנס לתא ומתחנן שתפסיק את החורף, אך אלזה לא יודעת איך להפשיר את השלג. אנה, שנחלשת בינתיים, מגיעה עם קריסטוף, סוון ואולף אל הטרולים. הטרולים שחושבים שקריסטוף הביא את ארוסתו חוגגים. עד שפאבי מסביר לאנה שאחותה הכניסה קרח ללבה, ושרק מעשה של אהבת אמת יפשיר לב קפוא. קריסטוף מחזיר את אנה עד שערי הטירה, משאיר אותה בידי המשרתים ועוזב עם סוון. אנה מבקשת מהנס שינשק אותה ובכך יפשיר את לבה, אך הוא מגלה לה שהוא לא באמת אוהב אותה, ושתכנן לביים תאונה לאלזה ולשלוט בממלכה לצד אנה, אך עכשיו כשאנה גוססת, הוא יהרוג את אלזה שהקפיאה את הממלכה, ויהפוך למלך בעצמו. הנס מכבה את האש באח, נועל את הדלת, ומספר לנכבדי הממלכה שאנה נישאה לו ומתה בזרועותיו באשמת אלזה. הנס גוזר עונש מוות על אלזה, הולך לתא שלה כדי לבצע אותו, ומגלה שהיא נמלטה. קריסטוף מבחין מההרים בסופה מעל הממלכה ומחליט לחזור לטירה כדי לבדוק מה שלום אנה. אולף מגיע לטירה באיחור ומוצא את אנה קופאת בחדר ומיואשת מאהבה. אולף מדליק את האש, מתחיל להנמס ואומר לאנה ש"יש אנשים ששווה להנמס בשבילם". אולף גורם לאנה להבין שקריסטוף אוהב אותה באמת ואנה מתעודדת. אולף רואה את קריסטוף חוזר מרחוק, ועוזר לאנה לצאת אליו כדי לקבל ממנו את נשיקת אהבת האמת שתפשיר את לבה. הנס מוצא את אלזה בדרכה לברוח שוב מארנדל, ומספר לה שהיא הקפיאה את לבה של אנה והרגה אותה. אלזה המזועזעת מתמוטטת והסערה פוסקת. אנה מבחינה בהנס שולף את חרבו, ובמקום להמשיך להתקדם לכיוון קריסטוף, היא רצה ונעמדת בין אלזה להנס. אנה הופכת לקרח, החרב קופאת ונשברת, ונוצר הדף שמעיף את הנס. אלזה זועקת, מחבקת את אנה ומתייפחת. לפתע לבה של אנה מפשיר, ומיד כל גופה שב לחיים. אולף מבין שאנה הצילה את עצמה בכך שהקריבה את חייה מתוך אהבת אמת לאחותה, ומצטט את פאבי: "מעשה של אהבת אמת יפשיר לב קפוא". אלזה מסיקה שרגש האהבה מפשיר קרח, ומצליחה להפשיר את הממלכה ולהחזיר את הקיץ. והיא יוצרת ענן שלג קטן מעל אולף לפני שיימס. אלזה מגרשת מארנדל את הנס והדוכס, ומעניקה לקריסטוף תואר מלכותי ומזחלת חדשה. אנה וקריסטוף מתנשקים. תושבי ארנדל מתכנסים בחצר הטירה ומריעים לאלזה המלכה ולכוחות הקסם שלה, בהם היא שולטת כעת כאשר היא כבר לא מפוחדת. אלזה מבטיחה לאנה שהשערים לא ייסגרו שוב לעולם ויוצרת זירת החלקה על הקרח בשטח הטירה. קריסטן בל (אנה) אידינה מנזל (אלזה) ג'ונתן גרוף (קריסטוף) ג'וש גד (אולף) אלן טודיק (הדוכס מרוכלטון ) מוריס לאמץ' (המלך אגנאר) ג'ניפר לי (המלכה אידונה) ב-1934 שקלו וולט דיסני וסמואל גולדווין אפשרות שיתוף פעולה על מנת להפיק סרט ביוגרפי על הסופר והמשורר הנס כריסטיאן אנדרסן כשהסטודיו של גולדווין יפיקו את חלקי הלייב אקשן בעוד הסטודיו של דיסני יפיקו את רצפי ההנפשה; רצפי ההנפשה היו אמורים לכלול סיפורים מיצירותיו של אנדרסן כגון בת הים הקטנה, מוכרת הגפרורים הקטנה, חייל הבדיל, מלכת השלג, אצבעונית, הברווזון המכוער, נעליים אדומות ובגדי המלך החדשים. האנימטורים של דיסני נתקלו בקשיים בסיפור מלכת השלג מכיוון שלא יכלו למצוא דרך לסגל ולייחס את דמותה של מלכת השלג לקהל מודרני. ב-1940 מחלקת ההנפשה של דיסני בחנה אפשרויות קולנועיות בנושא מלכת השלג אך דמותה של מלכת השלג עדיין הייתה בעייתית מדי. בין היתר, הבעייתיות עם דמותה של מלכת השלג, הובילה לביטול הפרויקט המשותף של דיסני וגולדווין. גולדווין לא וויתר על הפרויקט והפיק סרט לייב אקשן בשם "הנס כריסטיאן אנדרסן" שייצא ב-1952, הסרט צלח ואף קיבל שמונה מועמדויות לפרסי אוסקר. בינתיים דיסני החליט לוותר על פרויקט הסרט של מלכת השלג. בסוף 1990 התחילו לפתח באולפני ההנפשה של וולט דיסני עיבוד קולנועי מונפש מלא למלכת השלג לאחר ההצלחה הגדולה של סרטי האגדות הקודמים שלהם, הפרויקט בוטל ב-2002 לאחר שמנהל הפרויקט, גלן קין, עזב אותו, עוד לפני ביטול פרויקט העיבוד הקולנועי המלא הציע הארווי פירסטיין למנהלי דיסני תסריט על פי אגדת מלכת השלג אך נדחה; דיסני דחו את פרויקט הסרט למלכת השלג שוב. מאוחר יותר קיבל הסרט תמיכה להחייאה מחדש על ידי מייקל אייזנר, מנכ"ל ויור חברת וולט דיסני דאז, אייזנר הציע להחיות את הפרויקט בשיתוף עם ג'ון לאסיטר ואולפני פיקסאר. בספטמבר 2008 הגיע ניסיון נוסף להפקת הסרט כאשר הפעם כריס באק עמד בראשו, בזמן זה התברר כי ג'ון לאסיטר היה מעוניין בעיבוד למלכת השלג זמן רב. הפיתוח החל כשהסרט נקרא "אנה ומלכת השלג" ותוכנן להיות בהנפשה קלאסית. בתחילת 2010 היו חששות לגבי המשך פיתוח הפרויקט כאשר סטודיו ההנפשה לא הצליח למצוא דרך לשלב באופן מעשי את סיפור מלכת השלג בסרט. ב-22 בדצמבר 2011 בעקבות הצלחת הסרט פלונטר הודיעו דיסני על יציאת סרט בשם "Frozen" שיהווה עיבוד חופשי לאגדה מלכת השלג ויופץ ב-27 בנובמבר 2013, חודש לאחר מכן אושר כי הסרט יופק בהנפשה ממוחשבת ולא בהנפשה קלאסית כמו שתוכנן בעבר. ב-2 במרץ 2012 הוכרז כי כריס באק יביים את הסרט בעוד ג'ון לאסיטר ופיטר דל וצ'ו יפיקו אותו. לאחר ההכרזה על הפיתוח המחודש אחד מהאתגרים הגדולים של כריס באק ופיטר דל וצ'ו היה דמותה של מלכת השלג שהופיעה אז כאנטגוניסטית. במהלך כל עשרה שבועות הוקרנו העבודות הגמורות שבסרט על מנת שהתסריטאים והמפיקים יוכלו לתת הערות. מייקל גיאמו, במאי הארט של הסרט, אמר כי הוא חשב ש"הסרט ישנה את כללי המשחק" וגם כי "אני זוכר את ג'ון [לאסיטר] אומר שהגרסה האחרונה של סיפור מלכת השלג שהביאו כריס באק והצוות הייתה כיפית וקלילה אך הדמויות לא הדהדו ולכן ג'ון הרגיש שהקהל לא באמת יהיה מסוגל להתחבר איתם". צוות ההפקה החל לטפל בבעיות שהבהיר ג'ון לאסיטר ושינה את הסיפור עד שהדמויות היו רלוונטיות, בשלב זה הופיע פריצת דרך כאשר במהלך שכתוב התסריט אנה הפכה לאחותה הצעירה של אלזה וכך החלה דינמיקה בין הדמויות. במרץ 2012 ג'ניפר לי, אחת מהתסריטאים של ראלף ההורס, הובאה על ידי מפיק הסרט פיטר דל וצ'ו לכתוב את התסריט לסרט זה. לדברי לי אחד ממושגי היסוד שכבר היו מונחים בזמן עבודתו של כריס באק ופיטר דל וצ'ו היה לדבריה "לב קפוא... מעשה של אהבה אמיתית יכול להפשיר לב קפוא", לי גם ציינה שעוד לפני הגעתה לתפקיד כתיבת התסריט הסוף, שבו אנה מצילה את אלזה ומעורב בקשר רגשי בין אחים, היה ידוע רק שלא ידעו איך או למה היא תציל את אלזה. לי חשפה גם כי העלילה המקורית הייתה שונה מאוד מהגרסה הסופית, לדוגמה: במערכה הראשונה אלזה היא מלכת השלג המרושעת והיא פוגעת באנה במכוון עם כוחותיה, ובמהלך המערכה השנייה אנה מנסה למצוא את הנס ולנשקו אך אלזה מנסה לעצור אותה. נוסף לאלו לי ציינה כי לפני הגעתה התסריט לקח את התסריט לכיוון אקשן-הרפתקאות וכי היא לקחה אותה לכיוון קומי-מוזיקלי. פריצת דרך משמעותית בתסריט הייתה בהוספת השיר "Let It Go" על ידי כותבי המוזיקה ובכך אילצו להפוך את דמותה של אלזה ליותר מורכבת ופגיעה מאשר מרושעת. בדיילי טלגרף צוין כי הכותבים ראו את דמותה של אלזה כ"ילדה מבוהלת הנאבקת לשלוט ולהשלים עם המתנה שקיבלה". פריצת דרך משמעותית נוספת בתסריט הייתה הפיכתו של הנס לאנטגוניסט הראשי בסרט ובמיוחד בכך שמגלים זאת רק בסופו. פיטר דל וצ'ו אמר על המהלך כי ”הבנו מה היה חשוב ביותר ושאם אנחנו הולכים לעשות את הסוף כל כך מפתיע האמנו שהנס הוא התשובה... ושאם הוא לא התשובה אז זה קריסטוף...” לי אמרה כי ההשראה למערכת היחסים של אנה ואלזה כאחיות הגיעה ממערכת היחסים שלה עם אחותה הגדולה, לי גם הוסיפה כי דמותה של אלזה קיבלה השראה מאחותה הגדולה בעוד דמותה של אנה מעצמה. לאחר שג'ניפר לי נעשתה מעורבת בסרט יותר ויותר ועבדה בקירוב עם הבמאי כריס באק וכותבי המוזיקה, החליט נשיא אולפני ההנפשה אדווין קטמול לקדם את ג'ניפר לי לבמאית לצד באק באוגוסט 2012,; קידומה של לי הוכרז רשמית ב-29 בנובמבר 2012, ולאחר שקודמה הפכה לאישה הראשונה המביימת סרט הנפשה באורך מלא של אולפני ההנפשה של וולט דיסני. עבודת הבימוי נחלקה לשניים כאשר לי הייתה אחראית על הסיפור בעוד באק היה אחראי על ההנפשה. ב-5 במרץ 2012 לוהקה קריסטן בל לדיבוב את דמותה של אנה, ג'ניפר לי אמרה שליהוקה של בל נעשה בשל קולה לאחר שהמפיקים שמעו את ביצועה ל-"Part of Your World" מתוך הסרט "בת הים הקטנה". בל ביצעה את חלק מהקלטות הדיבוב לאחר שנכנסה להריון ולכן כמה סצנות הוקלטו מחדש לאחר סיום הריונה מכיוון שקולה היה עמוק מדי. בל התלהבה מליהוקה לדיבוב דמותה של אנה מכיוון ש"חלמתי להיות בסרט של דיסני מאז שאני בת 4" ואמרה כי ”אני תמיד אהבתי את האנימציה של דיסני, אבל היה משהו בנשים אצלם שהיה בלתי ניתן להשגה בעיניי. היציבה שלהן היתה טובה מדי והן היו רהוטות מדי ואני מרגישה שבאמת עשיתי את הבחורה הזו הרבה יותר קלה להזדהות ומוזרה ונרגשת ומגושמת. אני מאוד גאה בזה.” אידינה מנזל, שחקנית וותיקה בברודוויי, לוהקה לדיבוב דמותה של אלזה; מנזל נבחנה קודם לכן לדיבוב דמותה של רפונזל בסרט "פלונטר" אך לא התקבלה. למרות שמנזל לא התקבלה לדיבוב ב"פלונטר" התרשם ממנה ג'יימי ספרר רוברטס, מלהק הדיבוב של "פלונטר", והציע את קולה לדיבוב ב"לשבור את הקרח". בין דצמבר 2012 ליוני 2013 לוהק ג'ונתן גרוף לדיבוב קריסטוף, אלן טודייק לדיבוב הדוכס מוסלטון, סנטינו פונטאנה לדיבוב הנסיך הנס וג'וש גד לדיבוב אולף. בדומה ל"פלונטר" הסרט הופק בסגנון אמנתי ייחודי על ידי מיזוג הנפשה ממוחשבת (CGI) והנפשה קלאסית יחד. על מנת לפתח את צד ההנפשה הקלאסית בצורה הטובה ביותר הזמין באק את גיומו לנהל את הצד האומנותי של הסרט. כמו רב סרטיהם של דיסני גם לשבור את הקרח עבר לוקליזציה והוא דובב או תורגם ל-41 שפות שונות. אחד מהאתגרים הגדולים שהיו בלוקליזציה היה למצוא לכל דיבוב זמרת שתתאים לשירה בקול כמו של אידינה מנזל וקריסטן בל. ריק דמפסי, מנהל בכיר ביחידת הלוקליזציה, כינה את תהליך תרגום מאתגר והסביר כי ”זה להטוט קשה לקבל את הכוונה הנכונה של המילים ולהתאים אותן לקצב המוזיקה. ואז אתה צריך לחזור ולהתאים לסנכרון השפה! [זה] דורש הרבה סבלנות ודיוק.” רוברט לופז הסביר כי נאמר לו על ידי דיסני להסיר מכל השירים משחקי מילים מורכבים על מנת שעבודת התרגום תהיה קלה ובכך גם השירים יתאימו לכמה שיותר שפות. הקרנת הבכורה של הסרט התקיימה בתיאטרון אל קפיטן, הוליווד, קליפורניה ב-19 בנובמבר 2013. הסרט הופץ ב-27 בנובמבר 2013 כשלפניו מוקרן סרט האנימציה הקצר של מיקי מאוס "השג לך סוס!". הטיזר טריילר של הסרט יצא ב-18 ביוני 2013, והטריילר הרשמי של הסרט ב-26 בספטמבר 2013. ב-31 בינואר 2014 הפיצו דיסני גרסת שירה בציבור של הסרט ל-2,057 בתי קולנוע בארצות הברית, גרסה זו כללה את מילות השירים על המסך בגרסת קריוקי והזמינה את הצופים לשיר יחד עם הסרט. הסרט היה להצלחה קופתית עצומה. הסרט גרף $400,738,009 ברחבי צפון אמריקה, $867,100,000 מחוץ לצפון אמריקה ו-$1,267,838,009 ברחבי העולם כולו. בסוף השבוע הראשון שלו גרף הסרט $110,600,000 ברחבי העולם. ב-2 במרץ 2014, 101 ימים מאז הפצתו, עבר הסרט את רף מיליארד הדולרים בהכנסותיו והפך אז לסרט השמונה עשר ברווחיותו בהיסטוריה, הסרט השביעי ברווחיותו המופץ על ידי חברת וולט דיסני, הסרט החמישי ברווחיותו שאינו סרט המשך, הסרט השני ברווחיותו של שנת 2013 (אחרי איירון מן 3) וסרט ההנפשה השני ברווחיותו אחרי צעצוע של סיפור 3. נכון לשנת 2017 הסרט הוא השישי ברווחיותו בהיסטוריה של העולם, סרט ההנפשה המרוויח ביותר בהיסטוריה, הסרט המרוויח ביותר של שנת 2013, הסרט המרוויח ביותר של Walt Disney Pictures והסרט השני ברווחיותו המופץ על ידי חברת וולט דיסני. גם מחוץ לצפון אמריקה היה הסרט להצלחה קופתית גדולה. הסרט הוא החמישי ברווחיותו, הסרט המונפש המרוויח ביותר והסרט המרוויח ביותר של שנת 2013. זהו הסרט המונפש הרווחי ביותר בקוריאה הדרומית, דנמרק ו-וונצואלה. זהו הסרט הרווחי ביותר של אולפני ההנפשה של וולט דיסני בלמעלה מ-45 מדינות הכוללות את אמריקה הלטינית (במיוחד במקסיקו וברזיל), בריטניה, אירלנד, מלטה, רוסיה, אוקראינה, נורווגיה, מלזיה, סינגפור, אוסטרליה וסין. הסרט זכה לשבחים רבים. מספר מבקרי קולנוע השוו את הסרט לסרטים "היפה והחיה", "בת הים הקטנה", "אלאדין" ו"מלך האריות" מתקופת "הרנסאנס של דיסני", וכמה מבקרי קולנוע אף אמרו כי הסרט מסמל התחלה של רנסאנס שני בדיסני. הסרט זכה לשבחים רבים במיוחד על האפקטים החזותיים, התסריט, השירים והדיבוב שבו (במיוחד של ג'וש גד, אידינה מנזל וקריסטן בל). השיר "Let It Go" מתוך הסרט זכה לשבחים רבים וחלק ממבקרי הקולנוע אמרו כי הסצנה שבה בוצע השיר היא אחת מסצנות הקולנוע הטובות ביותר של 2013. גם בישראל זכה הסרט לביקורות משבחות רבות. דורון פישלר מאתר "וואלה" שיבח את הסרט וכתב כי הוא "מקסים. סרט-נסיכות שגם שומר על התבנית וגם שובר אותה, נראה מצוין ומלא בשירים נהדרים." ארז דבורה, מאתר "ynet", נתן לסרט ארבעה כוכבים וכתב ש"אולפני דיסני מתעלים על עצמם ב"לשבור את הקרח" - עיבוד חופשי מרהיב לאגדה "מלכת השלג". מלבד האנימציה המושקעת, הטיפול בדמות הנסיכה מקבל טוויסט מקורי ומעמיק". מעט לאחר הסרט המקורי נפוצה ברשת האינטרנט פרשנות לפיה המלכה אלזה היא לסבית ושהאופן שבו היא נאלצת להסתיר את כוחותיה הוא אלגוריה למצבם של ההומוסקסואלים בחברה, הנאלצים להיאבק בנטייתם ולהסתיר אותה או לשלם את המחיר בנידוי. השיר Let It Go תואר כמדמה יציאה מהארון. השיר הפך להמנון עבור הקהילה הגאה שאימצה אליה את דמותה של אלזה. בסרט רמיזות נוספות לקהילה הלהט"בית, כגון הרגע שבו פוגשת הנסיכה אנה במוכר בתחנת דרכים המציג בפניה את משפחתו השוהה בסאונה וכוללת גבר מבוגר ומספר ילדים, ובקטע סיום במהלך הכתוביות בו ענק הקרח האימתני, מרשמלו, מוצא את כתר הנסיכה, מניח אותו על ראשו וזוכה לשלווה. השירים לסרט נכתבו והולחנו על ידי הזוג רוברט לופז וקריסטן אנדרסון-לופז שעבדו עם דיסני לפני כן על המוזיקה בסרט פו הדב מ-2011 ועל עיבוד הסרט מוצאים את נמו מ-2003 למחזמר מ-2007. מכיוון שבני הזוג לופז מתגוררים בניו יורק ואילו אולפני ההפקה ממוקמים בברבנק התבצעו ועידות וידאו של כשעתיים במשך 14 החודשים של הפקת המוזיקה. כל שיר שכתבו הזוג לופז הוקלט באולפן הביתי שלהם כאשר שניהם שרים אותו ורוברט מלווה את הביצוע בפסנתר ולאחר מכן הוא נשלח בדוא"ל בברבנק לדיון ועידת הווידאו. בני הזוג לופז כתבו עשרים וחמישה שירים לסרט כאשר שמונה מביניהם נבחרו. בפברואר 2013 נבחר קריסטוף בק לכתוב ולהרכיב את פסקול הסרט, נעימת הפתיחה של הסרט Vuelie נוצרה על ידי האמן הסאמי ואמן היוייק פרוד פילהיים (Frode Fjellheim) והיא למעשה עיבוד ליצירתו המוקדמת יותר Eatnaman Vuelie. נכון ל-7 במאי 2014 נמכרו מעל 2.6 מיליון עותקים של הפסקול והיה בראש רשימת האלבומים הנמכרים ביותר של בילבורד 200 במשך שלושה שבועות לא רצופים, נכון ל-22 במאי 2014 הפסקול נמצא בראש רשימת האלבומים הנמכרים ביותר של בילבורד 200 במשך עשרים וחמישה שבועות רצופים. איגוד תעשיית ההקלטות האמריקאי אישר כי הפסקול הפך לאלבום פלטינה והפך לאלבום הפסקול הרביעי של סרט אנימציה שהגיע למעמד זה. האלבום הוא הפסקול הנמכר ביותר בגרסה דיגיטלית. ערך מורחב – לשבור את הקרח 2 ב-19 במרץ 2015 החלה הקרנתו ברחבי העולם הסרט "סינדרלה" מבית אולפני וולט דיסני. ל"סינדרלה" קדם סרט קצר, בן 9 דקות, בשם "קדחת הקרח" המבוסס על "לשבור את הקרח". סרטון זה "מתעד" את מסיבת יום ההולדת של אנה, בעוד אלזה מצוננת ויוצרת אנשי שלג קטנים בעיטושה. ב-12 במרץ 2015 נחשף כי סרט המשך לסרט "לשבור את הקרח" נמצא בשלבי עבודה, וכי כריס באק וג'ניפר לי ימשיכו לביים בצוותא את הסרט שעלילתו תתבסס על רעיון משותף שהעלו השניים. ב-13 ביוני 2017 פורסם בערוץ היוטיוב של דיסני טריילר ראשון לסרט קצר בשם "ההרפתקה של אולף", שיוקרן לפני הסרט "קוקו" של חברת פיקסאר, שייצא לאקרנים ב-22 בנובמבר 2017. ב-2020 עלה לשירות דיסני+ הסרט הקצר "היה היה איש שלג", אשר מראה את נקודת המבט של אולף במהלך המתרחש בסרט זה. בפברואר 2023, הכריז בוב איגר על סרט המשך נוסף בתהליך עבודה. בארצות הברית וגם בישראל ניתן למצוא מוצרים המנציחים את הדמויות הראשיות מהסרט עצמו כולל פאזלים, בובות, ועוד, בישראל המוצרים זכו לפרסום בחנויות הצעצועים. ערך מורחב – לשבור את הקרח (מחזמר) ב-22 בפברואר 2018 החלו הצגות הרצה של המחזמר Frozen בברודוויי. הצגת הבכורה הרשמית התקיימה ב-22 במרץ 2018. המחזמר היה מועמד לפרס טוני למחזמר הטוב ביותר לשנת 2018 (הפסיד לביקור התזמורת). Charles Solomon, ‏The Art of Frozen, ‏San Francisco: Chronicle Books LLC, ‏ISBN 9781452117164 פרק זה טעון עריכה. אנא תרמו לוויקיפדיה ועזרו לערוך אותו. ייתכן שתמצאו פירוט בדף השיחה. הסיבה היא: עודף קישורים חיצוניים. מדיה וקבצים בנושא לשבור את הקרח בוויקישיתוף אתר האינטרנט הרשמי של לשבור את הקרח לשבור את הקרח, ברשת החברתית פייסבוק לשבור את הקרח, ברשת החברתית אינסטגרם "לשבור את הקרח", במסד הנתונים הקולנועיים IMDb (באנגלית) "לשבור את הקרח", באתר נטפליקס "לשבור את הקרח", באתר AllMovie (באנגלית) "לשבור את הקרח", באתר Rotten Tomatoes (באנגלית) "לשבור את הקרח", באתר Box Office Mojo (באנגלית) "לשבור את הקרח", באתר Metacritic (באנגלית) "לשבור את הקרח", באתר אידיבי "לשבור את הקרח", באתר דיסני+ סרטים (באנגלית) "לשבור את הקרח", במסד הנתונים הקולנועיים KinoPoisk (ברוסית) מידע על האלבום לשבור את הקרח באתר MusicBrainz לשבור את הקרח, במיזם "אישים" לתיעוד היצירה הישראלית דורון פישלר‏, "לשבור את הקרח": קלאסיקה מושלמת חדשה של דיסני, באתר וואלה, 29 בנובמבר 2013 "לשבור את הקרח", ביקורת על הסרט באתר "עין הדג", 30 בנובמבר 2013 ארז דבורה, "לשבור את הקרח": יש המון צבעים בשלג, באתר ynet, 1 בדצמבר 2013 דור בביוף, ביקורת סרט: ״לשבור את הקרח״ (Frozen) קונה בכבוד את מקומו על מדף הקלאסיקות של דיסני, באתר אנשי הספר, 3 בדצמבר 2013 שירית גל, "לא בכל סיפור אהבה צריך נשיקה", באתר ynet, 22 בדצמבר 2013 אליחי וידל, "לשבור את הקרח" שובר את כל הכללים, באתר הארץ, 2 במאי 2014 Frozen, באתר Ontario Film Review Board, ‏12 בנובמבר 2013 לשבור את הקרח, באתר Box Office Mojo 2013 Worldwide Grosses, באתר Box Office Mojo WORLDWIDE GROSSES, באתר Box Office Mojo Brett Nachman, ‏Disney In Depth: The Future Of Disney Animation (Frozen, Paperman, & Wreck-It Ralph) – A Recap Of D23's Destination D Event, באתר Geeks of Doom, ‏16 באוגוסט 2012 Anthony Breznican, ‏Disney's "Frozen": Kristen Bell and Idina Menzel to voice animated tale, באתר Entertainment Weekly, ‏11 ביוני 2012 Bryan Alexander, ‏"Frozen" defrosts Kristen Bell's Disney dreams‎ באתר USA Today, ‏17 ביוני 2013 Jonathan Groff joins Disney's Frozen Voice Cast, באתר Coming Soon, ‏19 בדצמבר 2012 Dan Sarto, ‏Oscar® Tour SoCal Day 2 Continues at Disney Feature Animation, באתר Animation World Network, ‏21 בפברואר 2013 Marc Snetiker, ‏Santino Fontana and Josh Gad Join Disney's Frozen, Starring Jonathan Groff & Idina Menzel, באתר Broadway, ‏18 ביוני 2013 Alonso Duralde, ‏"Frozen" Review: Disney's Best Animated Musical Since "Beauty and the Beast"‎ The Wrap, ‏3 בנובמבר 2013 Frozen, באתר British Film Institute How Well Do You Know... Frozen?‎ באתר Disney Insider, ‏29 בינואר 2014 Russ Fischer, ‏Disney's "Frozen", Formerly "The Snow Queen", Will Be CG Rather Than Hand-Drawn, באתר Slash Film, ‏11 בינואר 2012 Jim Hill, ‏Countdown to Disney "Frozen" : How one simple suggestion broke the ice on the "Snow Queen"'s decades-long story problems, באתר Jim Hill Media, ‏18 באוקטובר 2013 Charles Solomon, ‏The Art of Frozen, ‏San Francisco: Chronicle Books LLC, ‏ISBN 9781452117164 Steve Weintraub, ‏Josh Gad Talks FROZEN, His History with the Project, the Songs, the Status of TRIPLETS, Playing Sam Kinison, and More, באתר Collider, ‏25 בנובמבר 2013 Dawn C. Chmielewski / Claudia Eller, ‏Disney restyles "Rapunzel" to appeal to boys, באתר הלוס אנג'לס טיימס, 9 במרץ 2010 Nick de Semlyen, ‏Exclusive: The Lion King To Go 3D, באתר Empire Online, ‏22 ביוני 2010 Peter Sciretta, ‏Walt Disney Animation Gives "The Snow Queen" New Life, Retitled "Frozen" – But Will It Be Hand Drawn?‎, באתר Slash Film, ‏22 בדצמבר 2011 Todd Gilchrist, ‏Kristen Bell Set to Star in Stage Adaptation "Some Girls", Animated Feature "Frozen" (Exclusive)‎, באתר The Hollywood Reporter., ‏5 במרץ 2012 Dan Sarto, ‏Directors Chris Buck and Jennifer Lee Talk 'Frozen'‎, באתר Animation World Network, ‏7 בנובמבר 2013 Jennifer Lee, ‏Oscars 2014: 'Frozen's' Jennifer Lee on being a female director, באתר הלוס אנג'לס טיימס, 1 במרץ 2014 Jordan Achilles, ‏Michael, Peter, Chris and Jennifer Talk Frozen and It's Success, באתר Kidzworld, ‏17 במרץ 2014 Rob Lowman, ‏Unfreezing "Frozen": The making of the newest fairy tale in 3D by Disney, באתר Los Angeles Daily News, ‏19 בנובמבר 2013 Nicole Laporte, ‏How "Frozen" Director Jennifer Lee Reinvented The Story Of The Snow Queen, באתר Fast Company, ‏28 בפברואר 2014 Jill Stewart, ‏Jennifer Lee: Disney's New Animation Queen, באתר LA Weekly, ‏15 במאי 2013 John August / Aline Brosh McKenna, ‏Episode 128: Frozen with Jennifer Lee — Transcript, באתר Scriptnotes, ‏1 בפברואר 2014 Lucinda Everett, ‏Frozen: inside Disney's billion-dollar social media hit, The Telegraph, 31 March 2014 Sean Flynn, ‏Is it her time to shine?‎, באתר The Newport Daily News, ‏17 בפברואר 2014 Brendon Connelly, ‏Inside The Research, Design, And Animation Of Walt Disney's Frozen With Producer Peter Del Vecho, באתר Bleeding Cool, ‏25 בספטמבר 2013 Mark Harrison, ‏Chris Buck and Jennifer Lee interview: on making Frozen, באתר Den of Geek!‎ 6 בדצמבר 2013 Mike Fleming, ‏Jennifer Lee to co-direct Disney Animated Film "Frozen"‎ Deadline, ‏29 בנובמבר 2012 Rob Lowman, ‏Unfreezing "Frozen": The making of the newest fairy tale in 3D by Disney, באתר Los Angeles Daily News, ‏19 בנובמבר 2013 Todd Gilchrist, ‏Kristen Bell Set to Star in Stage Adaptation "Some Girls", Animated Feature "Frozen" (Exclusive)‎, באתר The Hollywood Reporter, ‏5 במרץ 2012 Bryan Alexander, ‏"Frozen" defrosts Kristen Bell's Disney dreams‎, באתר USA Today, ‏17 ביוני 2013 Molly Chance, ‏Kristen Bell: "Frozen" character is "awkward", "Veronica Mars" footage "looks radical"‎, באתר Zap2It, ‏14 באוגוסט 2013 Low-key bride Kristen Bell, באתר Belfast Telegraph, ‏31 באוגוסט 2013 Amy Wilkinson, ‏Kristen Bell: "Frozen" Is "The Kind Of Movie I Wanted To See As A Kid"‎, MTV News, ‏28 באוגוסט 2013 Tangled - Secret Phone Recording Helped Idina Menzel Land New Disney Role, באתר Contact Music, ‏1 בנובמבר 2013 Sandy Schaefer, ‏"Frozen" Review‎, באתר ScreenRant, ‏29 בנובמבר 2013 Rebecca Keegan, ‏'Frozen': Finding a diva in 41 languages‎, באתר הלוס אנג'לס טיימס, 24 בינואר 2014 'Let It Go': A Global Hit In Any Language‎, באתר All Things Considered, ‏24 בפברואר 2014 Meriah Doty, ‏How These Singers Around the Globe Pushed 'Frozen' Over the Top, באתר Yahoo! Movies, ‏31 במרץ 2014 Tim Appelo, ‏'Frozen' Composer Robert Lopez on the Perils of Translating 'Let It Go'‎, באתר The Hollywood Reporter, ‏25 בפברואר 2014 Brett Nachman, ‏D23 Expo: Mickey Mouse Short "Get A Horse" Debuts; Will Open With "Frozen"‎, באתר Geeks of Doom, ‏10 באוגוסט 2013 Marc Graser, ‏Disney's "Frozen" Premiere Warms Up Audience in Hollywood, באתר מגזין וראייטי, 19 בנובמבר 2013 Billy Nilles, ‏"Frozen" teaser trailer: Disney releases first look at new animated film‎ באתר Zap2it, ‏18 ביוני 2013 The Teaser Trailer for Disney's Frozen, באתר Coming Soon, ‏18 ביוני 2013 לשבור את הקרח, קדימון הסרט באתר יוטיוב Nikki De Graeve, ‏Walt Disney's Frozen – Official Trailer, באתר Entertainment Outlook, ‏27 בספטמבר 2013 Disney's Frozen Official Trailer, באתר CG Meetup, ‏26 בספטמבר 2013 Bryan Alexander, ‏Sing-along "Frozen" coming to theaters, באתר USA Today, ‏22 בינואר 2014 Pamela McClintock, ‏Box Office: "Frozen" Sing-Along Hits High Note in Friday Matinee Sales, באתר The Hollywood Reporter, ‏31 בינואר 2014 All Time Worldwide Opening Records, באתר Box Office Mojo All Time Worldwide Box Office Results, באתר Box Office Mojo Pamela McClintock, ‏Box Office Milestone: 'Frozen' Becomes No. 1 Animated Film of All Time, באתר The Hollywood Reporter, ‏30 במרץ 2014 2013 Yearly Box Office Results, באתר Box Office Mojo Ariana Bacle, ‏"Frozen" hits $1 billion mark at worldwide box office‎, באתר Entertainment Weekly, ‏3 במרץ 2014 All Time Worldwide Box Office Results (Sorted by overseas grosses)‎, באתר Box Office Mojo Ray Subers, ‏Weekend Report: 'Captain' Three-peats, 'Heaven' Rises Over Easter Weekend, באתר Box Office Mojo, ‏20 באפריל 2014 Lee Hyo-won, ‏"Frozen" Crosses $75 Million in South Korea, Breaks Local Records‎, באתר The Hollywood Reporter, ‏2 במרץ 2014 Ray Subers, ‏Weekend Report: "Ride Along" Avoids "Awkward Moment," Three-peats Over Super Bowl Weekend, באתר Box Office Mojo, ‏2 בפברואר 2014 2013 Venezuela Yearly Box Office, באתר Box Office Mojo Kay Jeremy, ‏Frozen leads int'l BO on $24m, באתר Screen Daily, ‏9 בפברואר 2014 Kay Jeremy, ‏Hobbit 2 soars past $500m int'l‎, באתר Screen Daily, ‏5 בינואר 2014 Ray Subers, ‏Weekend Report: Everything Is Awesome For "The LEGO Movie", באתר Box Office Mojo‏9 בפברואר 2014 Alonso Duralde, ‏"Frozen" Review: Disney's Best Animated Musical Since "Beauty and the Beast", באתר The Wrap, ‏3 בנובמבר 2013 Betsy Sharkey, ‏Review: "Frozen" an icy blast of fun from the first snowflake, באתר הלוס אנג'לס טיימס, 21 בנובמבר 2013 Owen Gleiberman, ‏Movie Review : Frozen (2013)‎ באתר Entertainment Weekly, ‏26 בנובמבר 2013 Kevin Fallon, ‏"Frozen" is the Best Disney Film Since "The Lion King", באתר The Daily Beast, ‏25 בנובמבר 2013 Jeff Peterson, ‏‘Frozen’ makes history two times over on Oscar weekend‎, באתר Deseret News, ‏3 במרץ 2014 Ben Fritz, ‏A Charmed Life for Disney's 'Frozen'‎, באתר Wall Street Journal, ‏12 בינואר 2014 Joe Morgenstern, ‏Splendid Sights, Musical Might Melt "Frozen"‎, באתר The Wall Street Journal, ‏28 בנובמבר 2013 Tom Long, ‏, [ "Frozen" mixes music and animation to create a soaring holiday delight]‎, באתר The Detroit News, ‏27 בנובמבר 2013 Matthew Jacobs / Christopher Rosen, ‏17 Best Movie Moments Of 2013, באתר Huffingtonpost.com, ‏19 בדצמבר 2013 Best Movie Moments of 2013 Included Scenes from Iron Man 3, Gravity, Fast & Furious 6, and More, באתר Collider, ‏20 בנובמבר 2013 דורון פישלר‏, "לשבור את הקרח": קלאסיקה מושלמת חדשה של דיסני, באתר וואלה, 29 בנובמבר 2013 ארז דבורה, "לשבור את הקרח": יש המון צבעים בשלג, באתר ynet, 1 בדצמבר 2013 Dorian Lynskey, Why Frozen's Let It Go is more than a Disney hit – it's an adolescent aperitif, April 10'th, 2014, The Guardian Fr. Mark Hodges, Gay activists lobby Disney to make Elsa a lesbian in Frozen 2, May 26'th, 2016, Life Site Rebecca Keegan, ‏Husband-wife songwriting team's emotions flow in "Frozen"‎, באתר הלוס אנג'לס טיימס, 1 בנובמבר 2013 Jackson Truax, ‏Frozen composers Robert Lopez and Kristen Anderson-Lopez, באתר Awards Daily, ‏27 בנובמבר 2013 Trevor Hogg, ‏Snowed Under: Chris Buck talks about Frozen, באתר Flickering Myth, ‏26 במרץ 2014 Christine Ziemba, ‏Disney's Frozen Wins Academy Award for Animated Feature, באתר 24700: News from California Institute of the Arts, ‏3 במרץ 2014 Zorianna Kit, ‏Awards Spotlight: 'Frozen' Director Chris Buck on Crafting Well-Rounded Female Characters, באתר Studio System News, ‏26 בנובמבר 2013 Zorianna Kit, ‏Awards Spotlight: Robert Lopez & Kristen Anderson-Lopez Make Beautiful Music Together for Disney’s ‘Frozen’, באתר Studio System News, ‏27 בנובמבר 2013 Jon Burlingame, ‏'Frozen' Aims for Watermark notched by 'Mermaid,' 'Beauty & Beast'‎, באתר מגזין וראייטי, 6 בנובמבר 2013 Christophe Beck to Score Disney's "Frozen"‎ באתר Film Music Reporter, ‏19 בפברואר 2013 Keith Caulfield, ‏'Frozen' Spends Lucky 13th Week At No. 1, Lindsey Stirling Bows At No. 2‎, באתר Billboard 200, ‏7 במאי 2014 Soundtracks - Billboard, באתר Billboard 200 Chirs Willman, ‏How the 'Frozen' Soundtrack Snowballed to No. 1, באתר The Hollywood Reporter, ‏15 בינואר 2014 Mikael Wood, ‏'Frozen' soundtrack tops Billboard 200 album chart‎, באתר הלוס אנג'לס טיימס, 8 בינואר 2014 Paul Grein, ‏Chart Watch: "Frozen" DVD Boosts Soundtrack, באתר Yahoo Music, ‏26 במרץ 2014 רשמי: יופק סרט המשך ל"לשבור את הקרח", באתר וואלה, 12 במרץ 2015 'Frozen 2' officially in Disney's forecast, usatoday.com, March 12, 2015, Retrieved May 5, 2015 טריילר לסרט הקצר, "ההרפתקה של אולף", ערוץ היוטיוב של חברת דיסני "Disney Announces New 'Toy Story' and 'Frozen' Sequels on the Way, 'Avatar' Experience Coming to Disneyland". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה) "'Toy Story,' 'Frozen' and 'Zootopia' Sequels in the Works, Says Bob Iger". 8 בפברואר 2023. ארכיון מ-8 בפברואר 2023. נבדק ב-8 בפברואר 2023. {{cite news}}: (עזרה)